b'\n_START_ARTICLE_\nUETD\n_START_SECTION_\nUETD i Danmark\n_START_PARAGRAPH_\nFormannen for den danske avdeling av UETD er imamen Fatih Alev. Den n\xc3\xa5 drepte Ahmet Kaya har tidligere v\xc3\xa6rt leder av den danske avdeling.\n_START_SECTION_\nUETD Norge\n_START_PARAGRAPH_\nUnionen for europeiske tyrkiske demokrater i Norge (UETD Norge) er en samfunnsorganisasjon etablert av norsktyrkere med kontor i Oslo. Organisasjonen ble stiftet i mars 2015. Leder for organisasjonen er Ay\xc5\x9feg\xc3\xbcl Tutkun. Landssekret\xc3\xa6r er Hakan \xc3\x87etin._NEWLINE_Hovedform\xc3\xa5let til UETD Norge er tilrettelegging for integrering av mennesker med opphav fra Tyrkia, samtidig som organisasjonen ogs\xc3\xa5 jobber mot assimilering. Foreningen jobber for at mennesker med opphav fra Tyrkia deltar og bidrar i det norske samfunnet, og at mennesker med bakgrunn fra Tyrkia skal v\xc3\xa6re en ressurs for det norske samfunnet. Organisasjonen arrangerer ogs\xc3\xa5 sosiale aktiviteter._NEWLINE_Organisasjonen har ogs\xc3\xa5 et eget kvinnelag og et eget ungdomslag.\n_START_SECTION_\nArbeidsomr\xc3\xa5der\n_START_PARAGRAPH_\nUETD Norge engasjerer seg innen flere samfunnsomr\xc3\xa5der i det norske samfunnet. Organisasjonen og dens kvinnelag gjennomf\xc3\xb8rer blant annet holdningskampanjer mot vold mot kvinner og holder seminarer om inkludering. Organisasjonen jobber ogs\xc3\xa5 aktivt for \xc3\xa5 \xc3\xb8ke valgdeltakelsen blant tyrkere i Norge ved valg i Norge og Tyrkia. Organisasjonen fikk ogs\xc3\xa5 oppmerksomhet av flere tyrkiske medier med sitt matutdelingsprosjekt for hjeml\xc3\xb8se i Oslo._NEWLINE_P\xc3\xa5 sine nettsider oppgir UETD Norge at de jobber mot blant annet rasisme, islamofobi og antisemittisme og at de jobber for \xc3\xb8kt integrering og deltalekse av innvandrere og flyktninger i samfunnet. Videre oppgis morsm\xc3\xa5lsundervisning og dobbeltstatsborgerskap som organisasjonens arbeidsomr\xc3\xa5der. Organisasjonen oppgir at de ser p\xc3\xa5 seg selv som en brobygger mellom Norge og Tyrkia og at de \xc3\xb8nsker et samlet Europa.'